***Projekts***

**Jelgavas novada dome**

**LĒMUMS**

**Jelgavā**

**2024.gada Nr.**

**Par investīciju projekta****“****Sesavas pagasta pašvaldības ceļa Dārza iela – Buķi seguma atjaunošana, Jelgavas novadā” īstenošanu**

Pamatojoties uz Pašvaldību likuma 4.panta pirmās daļas 3.punktu un 10.panta pirmās daļas 21.punktu, likuma „Par pašvaldību budžetiem” 22.pantu, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36.panta otrās daļas 7.punktu, Ministru kabineta 2019.gada 10.decembra noteikumiem Nr. 590 “Noteikumi par pašvaldību aizņēmumiem un galvojumiem”, Ministru kabineta 2024.gada 5.marta noteikumiem Nr. 159 “Kritēriji un kārtība, kādā tiek izvērtēti pašvaldību investīciju projektu pieteikumi valsts budžeta aizdevuma saņemšanai” un Jelgavas novada domes 2024.gada 22.janvāra Jelgavas novada pašvaldības saistošo noteikumu Nr. 1 “Par Jelgavas novada pašvaldības budžetu 2024.gadam” 5. pielikuma 50. punktu un saskaņā ar to, ka investīciju projekts **“Sesavas pagasta pašvaldības ceļa Dārza iela – Buķi seguma atjaunošana, Jelgavas novads”** ir ietverts un atbilst Jelgavas novada attīstības programmas 2023. – 2029.gadam, spēkā esošajam Investīciju plānam 2023. – 2029.gadam (200. ieraksts) un nodrošina lietderīgu investīciju īstenošanu pašvaldības autonomās funkcijas “gādāt par pašvaldības īpašumā esošo ceļu būvniecību, uzturēšanu un pārvaldību” izpildei, Jelgavas novada dome **nolemj**:

1. Apstiprināt un īstenot investīciju projektu **“Sesavas pagasta pašvaldības ceļa Dārza iela – Buķi seguma atjaunošana, Jelgavas novads”**.
2. Apstiprināt investīciju projekta **“Sesavas pagasta pašvaldības ceļa Dārza iela – Buķi seguma atjaunošana, Jelgavas novads”** īstenošanai nepieciešamo kopējo finansējumu 893 256,01 EUR (astoņi simti deviņdesmit trīs tūkstoši divi simti piecdesmit seši *euro* un 01 *cents*) apmērā, no kura:
	1. Valsts budžeta aizdevums ir 759 267,61 EUR (septiņi simti piecdesmit deviņi tūkstoši divi simti sešdesmit septiņi *euro* un 61 *cents*);
	2. Jelgavas novada pašvaldības finansējums ir 133 988,40 EUR (viens simts trīsdesmit trīs tūkstoši deviņi simti astoņdesmit astoņi *euro* un 40 *centi*).
3. Informāciju par investīciju projektu **“Sesavas pagasta pašvaldības ceļa Dārza iela – Buķi seguma atjaunošana, Jelgavas novads”** nosūtīt Satiksmes ministrijai atzinuma saņemšanai. Pēc Satiksmes ministrijas pozitīva atzinuma saņemšanas:
	1. ņemt ilgtermiņa aizņēmumu 759 267,61 EUR (septiņi simti piecdesmit deviņi tūkstoši divi simti sešdesmit septiņi *euro* un 61 *cents*) apmērā no Valsts kases ar tās noteikto procentu likmi uz 30 gadiem ar atlikto pamatsummas maksājumu līdz 2026.gada janvārim. Aizņēmumu atmaksu garantēt ar pašvaldības budžetu. Aizņēmumu izņemt 2024. un 2025. gadā;
	2. nodrošināt un paredzēt pašvaldības 2024.gada budžetā nepieciešamo līdzfinansējumu 6 699,42 EUR (seši tūkstoši seši simti deviņdesmit deviņi *euro* un 42 *centi*) apmērā, veicot attiecīgus grozījumus 2024.gada pašvaldības budžetā, un 2025.gada budžetā nepieciešamo līdzfinansējumu 127 288,98 EUR (viens simts divdesmit septiņi tūkstoši divi simti astoņdesmit astoņi *euro* un 98 *centi*).
4. Jelgavas novada pašvaldības investīciju projektu **“Sesavas pagasta pašvaldības ceļa Dārza iela – Buķi seguma atjaunošana, Jelgavas novads”** īstenot 2024. un 2025. gadā.
5. Uzdot kontroli par lēmuma izpildi Jelgavas novada pašvaldības Centrālās administrācijas Projektu nodaļai, Budžeta plānošanas nodaļai, Administratīvā departamenta Finanšu nodaļai.

Domes priekšsēdētāja pienākumu izpildītāja I.Vītola

Sagatavoja: A.Virviča-Jansone

26460551